Zuma weer onsuksesvol om korrupsieklagte teen te staanJacob Zuma (Februarie 2020) (Foto: Nokuthula Mbatha/African News Agency/ANA) Die hoogste hof van appèl het Vrydag ŉ aansoek deur oudpres. Jacob Zuma van die hand gewys dat hy nie vervolg moet word nie oor korrupsieklagtes wat hom al 15 jaar teister. Zuma het aangevoer die hooggeregshof in Pietermaritzburg het in November ŉ fout gemaak deur hom nie permanent vry te spreek van vervolging nie, omdat hulle nie ŉ verweer van sy prokureurs aangehoor het nie. Die hoogste hof van appèl het sy aansoek verwerp en gesê die aansoek het geen redelike kans op sukses nie. Dit beteken dat Zuma weer in Mei in die hof in Pietermaritzburg moet verskyn op aanklagte wat spruit uit ŉ wapenooreenkoms wat in die laat 1990’s deur die Suid-Afrikaanse regering onderhandel is. Zuma en die Franse wapenvervaardiger Thales word geïmpliseer in bedrog, swendelary en geldwassery. Die hooggeregshof het in Februarie ŉ lasbrief vir sy inhegtenisneming uitgereik wat toegepas sal word indien hy weer nie by die hof opdaag nie. Sy prokureurs het aangevoer hy is siek, maar het nie sy toestand bekend gemaak nie.